**Primjer 4- Kapital**

Otvoreno akcionarsko društvo je imalo sljedeće stanje na bilansnim pozicijama na dan 31.12.20x8. godine: Akcijski kapital po osnovu običnih akcija 7.000€ (100 običnih akcija po 70€/akciji), Akcijski kapital po osnovu prioritetnih akcija 4.800 (80 prioritetnih akcija po 60€/akciji), Građevinski objekti 17.500€, Ispravka vrijednosti građevinskih objekata 500€, Blagajna 4.000€, Tekući račun 16.000€, Dobavljači u zemlji 8.200€, Kratkoročni krediti 21.000€ Gubitak tekuće godine 3.000€, Otkupljene sopstvene obične akcije 1.000€.

Sastavite bilans **stanja na dan 31.12. 20x8**. Otvoriti poslovne knjige za 20x9, a zatim hronološki i sistematski proknjižiti sljedeće poslovne promjene:

1. Preduzeće je donijelo odluku da otkupi 80 sopstvenih običnih akcija u vrijednosti 8000€, koje je dužno da proda u roku od jedne godine od dana nabavke. Plaćanje je izvršeno preko tekućeg računa (obračun posla i izvod).
2. Skupština otvorenog akcionarskog društva donijela je odluku o povećanju osnovnog kapitala. Izvršena je nova emisija 100 običnih akcija po nominalnoj vrijednosti 70€ po akciji. Emisiona vrijednost je 80 € po akciji. Sve akcije su upisane. Emisiona premija i polovina upisanih akcija su uplaćeni preko tekućeg računa (izvod).
3. Donijeta je odluka da se proda 70 otkupljenih sopstvenih akcija za 8000€. Uplata je izvršena na tekući račun preduzeća (odluka i izvod)
4. Preduzeće nije uspjelo da proda u roku od godinu dana preostale otkupljene sopstvene obične akcije. Potrebno je izvršiti poništavanje otkupljenih sopstvenih akcija zbog neuspjele prodaje u roku od godinu dana od dana sticanja (odluka o poništavanju akcija).
5. Preduzeće je donijelo odluku da određeni iznos slobodnih novčanih sredstava plasira u kupovinu kratkoročne hartije od vrijednosti radi dalje trgovine sa istim, pa je kupilo 100 običnih akcije preduzeća ″T mobile″ čija je tržišna cijena 20€/akciji (obračun posla i izvod).
6. Na osnovu ugovora o zajmu preduzeće je odobrilo dugoročnu pozajmicu preduzeću ″A″ u iznosu od 10.000€. Sredstva su isplaćena preko tekućeg računa (izvod).
7. Donijeta je odluka o usitnjavanju običnih akcija u odnosu 1:2.
8. Skupština akcionarskog društva donijela je odluku o novoj emisiji običnih akcija. Emitovano je 10.000 običnih akcija po nominalnoj vrijednosti i 8.000 prioritetnih akcija po nominalnoj vrijednosti. Sve akcije su upisane po emisionom kursu i to: 5% obične akcije i 10% prioritetne akcije. Akcionari su u cjelosti uplatili svoj dug. (izvod)
9. Skupština akcionara je donijela odluku o pokriću gubitka iz prethodnih godina u iznosu od 1.000€ na teret smanjenja osnovnog kapitala po osnovu običnih akcija po pojednostavljenom postupku.